Die jaarlikse Aandreeks is in Maart gehou met meer as 14 skole wat ons kom ondersteun het. Dit was die grootste rugby toernooi wat tot dusver deur 'n laerskool aangebied is.
Ons spanne het baie goed gevaar in die liga. Die O/9’s was derde in die liga, die O/10’s was ligawenners, die O/11’s was vierde en die tweedes en eerstes derde. Die O/10 span het vir die tweede agtereenvolgende jaar deurgedring na die Stadsbeker semi-finale.